มาต่อกันที่ร้านที่สองที่บางรักกันเลยนะครับ
ร้านที่ผมจะมารีวิวนี้ เป็นร้านที่มีชื่อเสียงร้านหนึ่งที่บางรักเลย และเปิดเคียงคู่บางรักมานาน จนเป็นที่นิยมกินกันของคนทั่วไป
และร้านที่ผมจะมารีวิวในวันนี้คือ

ร้าน ประจักษ์ ครับ ^^

ที่ตั้ง : ตึกแถวเยื้องๆกับโรบินสันบางรัก (ตรงข้ามกับ 7-11 พอดี)
การเดินทาง : นั่งรถเมล์สาย 15,77 และสายอื่นๆที่ผ่าน บางรัก ลงแล้วให้สังเกตฝั่งตรงข้ามบ้างรัก ร้านจะมีป้ายขนาดใหญ่โชว์หราเห็นชัด

ร้าน ประจักษ์ เป็นร้านอาหารที่ขึ้นชื่อในเรื่องของเป็ดย่างมาก จนเป็นที่นิยมของคนหลายๆคนที่มาที่ร้านนี้ ก็ไม่พลาดที่จะสั่งเป็ดย่างกิน
โดยร้านจะเปิดในชั้น 1 ของตึกแถว เยื้องๆกับโรบินสันบางรัก สังเกตได้ไม่ยากนัก ร้านจะเป็นห้องแอร์ มีโต๊ะรองรับแขกได้ 8 โต๊ะ
หน้าร้านจะขายอาหารและด้านในจะมีที่นั่ง มีทั้งโต๊ะทรงกลมและสี่เหลี่ยมให้เลือกนั่งได้ตามใจชอบ

เมนูอาหารของทางร้าน นอกจากเป็ดย่างแล้ว ก็ยังมีเกี๊ยวกุ้งขึ้นชื่อของทางร้านเช่นกัน และยังมีเมนูอาหารตามสั่ง และติ่มซำให้ทานเล่นๆด้วย
ราคาอาหารต่อจาน ส่วนใหญ่แล้วจะอยู่ที่ประมาณ 40 บาทครับ

สำหรับในวันนี้ผมสั่ง บะหมี่เกี๊ยวน้ำกุ้ง มากินครับ
รสชาติน้ำซุปจะหวานอ่อนๆ ต้องปรุงเพิ่มเข้าไปหน่อยรสชาติถึงจะดีขึ้น บะหมี่เป็นเส้นเรียวเล็ก ทานง่ายลื่นคอ และที่เด็ดที่สุดคือเกี๊ยวกุ้งของทางร้าน
เป็นเนื้อกุ้งเน้นๆเลย กัดแล้วได้ความหวานของกุ้งไปเต็มๆ ติดใจสุดๆไปเลย

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = ชามนี้เกี๊ยวกุ้งโดดเด่นและอร่อย เสียที่น้ำซุปออกจืดไปนิด
บรรยากาศ : 3 = ร้านไม่ได้ตกแต่งอะไรมากนัก แต่เป็นห้องแอร์ นั่งสบาย
บริการ : 3 = บริการได้ตามมาตรฐาน
ราคา : 4 = ราคาถือว่าสมกับปริมาณที่ได้

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 7 / 08 / 55

มาดูรูปกันดีกว่าครับ